
Kirkenyt 

Kørestolsmodtagere  får  vinger 


Lisa  Ann  Jackson 

Man  skal  se  dem,  når  de 
kommer,  for  at  forstå,  hvor 
velsignede  de  føler  sig,  når 
de  tager  af  sted.  En  mand  bærer  en 
smilende  søn,  der  bogstaveligt  talt 
er  lige  så  stor  som  ham  selv.  En  lille 
pige  med  rottehaler  slæber  sig  af 
sted  på  alle  fire;  hun  kan  ikke  stræk- 
ke benene  ud.  En  mand  i  en  farve- 
strålende skjorte  og  storblomstrede 
shorts  går  på  sine  hårdhudede  knæ. 
En  mand  farer  af  sted  på  et  rullebræt 
med  træklodser  i  hånden,  som  han 
skubber  sig  frem  med. 

De  er  alle  sammen  kommet  for  at 
få  en  kørestol.  Repræsentanter  fra 
Kirken  og  en  kørestolfond  står  para- 
te for  at  udlevere  stole  til  flere  hun- 
drede mennesker,  som  ikke  selv  har 
råd  til  at  anskaffe  en.  Nationens 
førstedame  er  ofte  til  stede  for  at 
hjælpe  til,  og  i  nogle  tilfælde  er 
landets  præsident  der  også. 

Dette  har  fundet  sted  i  27  lande 
siden  oktober  2001,  hvor  Kirken  har 
hjulpet  med  at  skaffe  kørestole  til 
17  000  mennesker. 

»Er  der  noget  større  humanitært 
arbejde  end  at  hjælpe  de  handicap- 
pede?« spørger  Garry  Flake,  leder  af 
Kirkens  humanitære  nødhjælp. 

Der  blev  fordelt  kørestole  i  decem- 
ber 2002.  Bror  Flake  rejste  i  Mexico, 
Costa  Rica,  Argentina,  Uruguay  og 
Chile.  Under  rejsen  var  han  sammen 
med  blandt  andre  medlemmer  af 


områdepræsidentskaberne  og  deres 
hustruer  samt  biskop  Richard  C. 
Edgley,  førsterådgiver  i  Det  Præsider- 
ende Biskopråd,  og  søster  Bonnie 
D.  Parkin,  Hjælpeforeningens  hoved- 
præsidentinde.  Under  et  ophold  i 
Mexico  City  i  december  overdrog 
repræsentanter  fra  Kirken,  Wheel- 
chair  Foundation  (Kørestolfonden) 
og  Mexicos  førstedames  organisation 
Vamos  México  1400  kørestole  til 
handicappede,  hvilket  var  rekorden. 
Mexicos  præsident,  Vincente  Fox,  og 
hans  hustru,  Martha  Fox,  overværede 
ceremonien  og  takkede  Kirken  for 
dens  indsats. 

»Det  har  været  et  stort  privilegium 
at  arbejde  sammen  med  Kørestol- 
fonden og  se,  hvordan  modtagernes 
tilværelse  bliver  påvirket,«  siger 
biskop  Richard  C.  Edgley. 

Grundlæggeren  og  antropologen 
Kenneth  Behring  tilskriver  ideen 
til  Kørestolfonden  en  kontakt,  han 
havde  med  Kirken  i  1999. 

»Jeg  kan  takke  Jesu  Kristi  Kirke  af 
Sidste  Dages  Hellige  for  denne  vel- 
signelse,« sagde  hr.  Behring  til  dimit- 
tender ved  Brigham  Young  Universi- 
ty,  hvor  han  blev  tildelt  en  æresdok- 
torgrad ved  årsafslutningen  i  august 
2002.  »For  omkring  tre  år  siden 
spurgte  [Kirken]  mig,  om  jeg  havde 
plads  i  mit  fly  til  at  aflevere  15  ton 
kødkonserves  til  flygtninge  i  Kosovo. 
Og  så  sagde  Kirken:  >Og  De  skulle  vel 


»Jeg  kan  flyve!«  råber  Rashidi  Said^ 
da  han  får  en  kørestol.  Kirken  har 
hjulpet  med  at  uddele  17000  kørestole 
siden  2001. 


ikke  have  lidt  ekstra  plads  til  at  kun- 
ne aflevere  nogle  kørestole  i  Rumæ- 
nien?< 

Jeg  havde  faktisk  aldrig  tænkt  på 
kørestole  før.  Efter  den  tur  var  det 
næsten  det  eneste,  jeg  havde  i  tan- 
kerne.« 

Mr.  Behring  gik  i  gang  med  at  stifte 
Kørestolfonden,  og  nogle  få  år  efter 
reagerede  Kirkens  Humanitærtjene- 
ste på  et  forlydende  om,  at  fonden 
søgte  samarbejdsorganisationer.  Da 
hr.  Behring  rejste  til  Salt  Lake  City, 
blev  de  ansatte  på  Humanitærtjene- 
sten klar  over,  at  det  var  ham,  som 
havde  hjulpet  med  at  transportere 
hjælp  til  Kosovo  og  Rumænien  nogle 

år  tidligere.  Kirken  indgik  samarbej- 
de med  organisationen  og  påbe- 
gyndte leverancerne  i  oktober  2001. 

»Alt  forandrer  sig  med  den  mobili- 
tet, man  får  med  en  kørestol,«  siger 
bror  Flake.  For  modtagerne  betyder 
det,  at  de  kan  komme  i  skole,  få  et 
job  eller  bare  komme  ud  af  deres 
hjem.  For  nogle  betyder  det,  at  de 
kan  se  på  folks  ansigt  i  stedet  for 
deres  fødder.  De  kan  selv  komme 
rundt  og  skal  ikke  vente  på,  at  nogen 
skal  flytte  dem,  og  de  kan  selv  kom- 
me ud  af  sengen  for  første  gang  i 
årevis.  Kørestole  hjælper  også  dem, 
der  passer  de  handicappede,  og 
letter  deres  arbejde,  idet  de  slipper 
for  at  bære  deres  børn,  som  vokser 
hele  tiden,  og  for  at  være  omkring 
dem  konstant. 

Etenesh  Worikich  er  født  med 
alvorlige  skavanker  og  har  hele  livet 


været  tvunget  til  at  være  hjemme.  Da 
der  blev  uddelt  kørestole  i  Etiopien, 
fik  også  hun  sin  egen.  »Nu  kan  jeg 
gøre,  lige  hvad  jeg  vil,«  siger  Etenesh 
og  klapper  blidt  armlænene  på  sin 
nye  kørestol.  »Jeg  kan  måske  endda 
komme  i  skole.  Det  er  ikke  for  sent 
at  begynde  som  22-årig,  er  det?« 

Da  Hegazia  Kamallah  fik  sin  køre- 
stol, hjalp  det  hende  med  at  få  sin 
værdighed  igen,  som  hun  mistede, 
da  hun  på  grund  af  sukkersyge  ikke 
længere  kunne  bruge  sit  ene  ben. 
»Jeg  har  kravlet  som  et  lille  barn,« 
siger  hun.  Men  da  hun  fik  foræret 
kørestolen,  sagde  hun:  »Jeg  vil  aldrig 
mere  skulle  skamme  mig  over  at 
være  beskidt  . . .  Tak,  fordi  I  har 
hjulpet  mig  med  at  kunne  komme 
omkring  igen.« 

I  Nicaragua  bar  en  mor  sin  mentalt 
og  fysisk  handicappede  datter  hen  til 


uddelingen  af  kørestolene.  Da 
frivillige  satte  den  unge  pige  i  stolen, 
vendte  alle  opmærksomheden  mod 
denne  mor  og  hendes  barn.  Men 
ude  ved  siden  så  den  unge  piges 
storesøster  på  med  tårerne  strøm- 
mende ned  ad  kinderne. 

Og  i  Tanzania,  talte  den  50-årige 
Rashidi  Said  på  alle  modtagernes 
vegne  ved  begivenheden,  da  han 
råbte  fra  sin  nye  kørestol:  »Jeg  kan 
flyve!  Jeg  kan  flyve!« 

»Dette  giver  modtagerne  af  køre- 
stolene et  nyt  liv,«  siger  Mercedes 
Manafra  de  BatUe,  Uruguays  første- 
dame. ■ 


Efter  at  have  været  tvunget  til  at  være 
hjemme  på  grund  af  sit  handicap  får 
Etenesh  Worikich  en  kcfrestol  af  Ken 
Behring  (til  venstre)  fra  Kørestolfonden 
og  af  ældste  Steve  E.  Snow  fra 
De  Halvf[erds  og  førsterådgiver 
i  områdepræsidentskabet  for  det 
sydøstlige  Afrika, 

Ny  rektor  for  BYU 

Under  et  besøg  ved  Brigham 
Young  Universitys  ugendige 
fællesmøde  i  marts  bekendtgjorde 
præsident  Gordon  B.  Hinckley,  som 
er  formand  for  bestyrelsen,  at  der  er 
udnævnt  en  ny  rektor  for  Brigham 
Young  University  i  Provo. 

Ældste  Cecil  O.  Samuelson  jun.  fra 
De  Halvfjerds,  som  er  pensioneret 
læge  og  på  tidspunktet  for  sin  ud- 
nævnelse tjente  i  De  Halvfjerds' 
Præsidium,  blev  udnævnt  som  den 
12.  rektor  for  Brigham  Young  Univer- 
sity i  Provo  og  påbegyndte  sin  stilling 
den  1.  maj. 

» [Rektor  Samuelson]  vil  have 
ansvar  for  at  bevare  [Brigham  Young 
Universitys]  sundhed  og  sørge  for 
fortsat  vækst  og  udvikling  som  et  af 
de  bedste  universiteter  i  dette  land 
og  i  verden,«  sagde  præsident  Hinck- 
ley. 

Præsident  Samuelson  er  født  og 
opvokset  i  Salt  Lake  City  og  har 
arbejdet  som  professor  i  medicin, 
dekan  for  School  of  Medicine  og 
dekan  for  sundhedsfakultetet  ved 
University  of  Utah.  Forud  for  sin 
kaldelse  som  generalautoritet  på 
fuld  tid  var  han  vicedirektør  i  Inter- 
mountain  Health  Care.  Han  har  en 
bachelorgrad  i  naturvidenskab, 
magistergrad  i  undervisningspsyko- 
logi  og  lægeeksamen  fra  University 
of  Utah. 

Han  fuldførte  sin  turnustid  og 
underviste  i  gigt  og  arvelige  sygdom- 


Præsident  Gordon  B.  Hinckley,  til  højre,  lykønsker  rektor  Cecil  O.  Samuelson 
jun.  efter  sin  bekendtgørelse  om,  at  ældste  Samuelson  skal  være  den  nye  rektor 
for  Brigham  Young  University  i  Provo. 


me  ved  Duke  University  Medical 
Center  i  Durham  i  North  Carolina. 
Han  har  modtaget  utallige  æresbevis- 
ninger ved  uddannelsesinstitutioner 
og  er  forfatter  og  medforfatter  til  48 
artikler,  otte  bøger  eller  kapitler  i 
bøger  samt  13  videnskabelige  resu- 
meer. 

Som  generalautoritet  har  han  tjent 
som  områdepræsident  for  Utahs 
Nordlige  Område  og  Det  Nordeuro- 
pæiske Område.  Han  har  desuden 
tjent  som  missionær,  grenspræsi- 
dent,  medlem  af  stavens  høj  råd, 
stavspræsident  og  regionalrepræsen- 
tant. Han  og  hans  hustru.  Sharon 
Giauque  Samuelson,  har  fem  børn 
og  tre  børnebørn. 

Rektor  Samuelson  afløser  ældste 
Merrill  J.  Bateman  fra  De  Halvfjerds, 
der  fortsætter  som  generalautoritet 
på  fuld  tid.  Ældste  Bateman  begynd- 
te sin  embedsperiode  som  rektor  for 
universitetet  i  januar  1996.  »Vi  er 


dybt  taknemmelige  for  rektor  Bate- 
mans tjeneste,«  sagde  præsident 
Hinckley  »Vi  kunne  ikke  have  fået 
nogen,  der  var  bedre.  Han  vil  forlade 
dette  universitet  som  en,  hvis  arbej- 
de har  været  summa  cum  laude.« 

Ældste  Bateman  har  tjent  som 
missionær,  biskop,  medlem  af  sta- 
vens høj  råd,  stavspræsident  og 
regionalrepræsentant.  Han  blev  i  juni 
1992  kaldet  til  at  tjene  i  De  Halv- 
fjerds' Andet  Kvorum.  I  denne  kal- 
delse var  han  præsident  for  Det 
Asiatiske  Nordlige  Område. 

Han  blev  opretholdt  som  præsi- 
derende biskop  den  2.  april  1994, 
og  blev  kaldet  som  medlem  af 
De  Halvfjerds'  Første  Kvorum  den 
2.  november  1995.  Mens  han  var 
rektor  for  BYU,  tjente  han  fortsat  i 
De  Halvflerds'  Første  Kvorum. 

Ældste  Bateman  er  gift  med 
Marilyn  Scholes  Bateman.  De  har  syv 
børn  og  28  børnebørn.  ■ 

»Tag  livet  ved  hornene,«  siger  præsident 
Hincldey  til  hellige  i  sydstaterne 


Fl  or  halvandet  århundrede  siden 
udgjorde  det  nedre  løb  af  Missis- 
sippifloden i  det  sydlige  USA  vejen 
til  Zion  for  hundredvis  af  omvendte, 
som  rejste  ad  vandvejen  på  deres 
rejse  til  Nauvoo  og  senere  til  Saltsø- 
dalen. 

Trofaste  medlemmer  samledes 
atter  den  1.-2.  marts  i  to  af  flodens 
største  byer  for  at  lytte  til  præsident 
Gordon  B.  Hinckleys  råd.  Han  talte 
til  flere  end  10  000  mennesker  på  sin 
tur  til  Memphis  i  Tennessee  og  New 
Orleans  i  Louisiana. 

Præsident  Hinckley  havde  en 
weekend  fri  og  havde  spurgt  sin 
sekretær,  hvor  han  ikke  havde  været 
før.  »Og  han  sagde:  >Du  har  ikke 
været  i  Memphis. «<  Forsamlingen 
samledes  i  Southaven  i  Mississippi 
uden  for  Memphis,  som  ligger,  hvor 
staterne  Tennessee,  Mississippi  og 
Arkansas  støder  op  til  hinanden. 

Præsident  Hinckley  fik  følge  af 
ældste  M.  Russell  Ballard  fra  De  Tolv 
Apostles  Kvorum,  ældste  Gene 
R.  Cook  fra  De  Halvfjerds,  som  er 
præsident  for  Det  Sydøstlige  Områ- 
de i  Nordamerika,  og  ældste  Jon 
M.  Huntsman,  som  er  halvfjerdser- 
områdeautoritet. 

Præsident  Hinckley  havde  1.  Pe- 
tersbrev 2:9  som  sit  emne  og  bad  de 
forsamlede  om  at  »leve  op  til  jeres 
store,  vidunderlige  mulighed.«  Han 
nævnte  et  reklameskilt  uden  for 


arenaen  og  sagde:  »Jeg  vil  foreslå  jer 
at  >tage  livet  ved  hornene<  og  ikke 
lade  livet  tage  jer  ved  hornene.  Tag 
kontrol  over  jeres  liv.  Gør,  hvad  I 
kan  for  at  gøre  verden  bedre  -  for 
at  være  bedre  fædre,  bedre  mødre 
og  bedre  børn  . . .  bedre  samfunds- 
borgere, bedre  naboer,  bedre  ven- 
ner, bedre  ansatte  og  bedre  arbejds- 
givere . . . 

Lad  ikke  livet  kontrollere  jer,  tag 
kontrol  over  jeres  liv.  Tag  føringen. 
Lev  op  til  den  guddommelighed, 
I  har  i  jer.« 

Også  ældste  Ballard,  ældste  Cook 
og  ældste  Huntsman  talte.  Lee  Pal- 
mer fra  Hot  Springs  Ward  i  Little 
Rock  Arkansas  Stav,  som  var  taget 
hjemmefra  kl.  11  for  at  overvære 
mødet  kl.  18,  sagde:  »Dette  vil  være 


et  stort  minde  for  os.  Præsident 
Hinckley  er  en  vidunderlig  mand.« 

Længere  nede  ad  floden  i  New 
Orleans  i  Louisiana  fyldte  festglade 
mennesker  gaderne  til  Mardi  Gras- 
fester  og  -parader,  mens  Kirkens 
medlemmer  nød  freden  og  roen  ved 
et  møde  med  profeten. 

Hen  ved  5000  mennesker  ankom  i 
biler,  minibusser  og  turistbusser  den 
dejlige  søndag  eftermiddag  og  myld- 
rede ind  i  Lakefront  Arena  på  Univer- 
sir^  of  New  Orleans,  som  ligger  på 
bredden  af  Lake  Pontchartrain,  for  at 
høre  præsident  Hinckley. 

Profeten  fortalte  dem  beretningen 
om  Frelserens  møde  med  apostlen 
Thomas,  som  står  beskrevet  i  Joh 
20:24-29  og  gentog  Herrens  opfor- 
dring: »Vær  ikke  vantro,  men  troende« 
(vers  27) .  »Søskende,  jeg  vil  gerne 
efterlade  jer  disse  store  ord,  som 
Herren  udtalte  ved  den  lejlighed: 
>Vær  ikke  vantro,  men  troende. <« 


Familien  Smith  kørte  fra  Jonesboro  i  Arkansas  for  at  høre  præsident  Hinckley 
tale  ved  et  møde  i  nærheden  af  Memphis  i  Tennessee.  »Lev  op  til  den 
guddommelighed,  I  har  i  jer,«  rådede  præsident  Hinckley  ved  mødet  Kirkens 
medlemmer  til. 


Præsident  Hinckley  med  sin  hustru,  Marjoriej.  ved  sin  side  vinker  farvel  til 
forsamlingen  efter  mødet  i  Lakefront  Arena  på  University  of  New  Orleans.  På  hans 
højre  side  ses  ældste  Gene  R.  Cook  fra  De  Halvfjerds  og  dennes  hustru.  Janelle. 


Præsident  Hinckley  talte  om,  hvad 
de  hellige  bør  tro  på,  først  og  frem- 
mest Gud  Faderen  og  hans  Søn 
Jesus  Kristus.  Han  bar  et  inderligt 
vidnesbyrd  om  profeten  Joseph 
Smith,  evangeliets  genoprettelse  i  de 
sidste  dage  og  Mormons  Bog.  Han 
sluttede  således:  »Vær  ikke  vantro, 
men  tro  på  jer  selv  og  på  jeres  evner 
som  Guds  sønner  og  døtre  til  at  gøre 
store  og  gode  ting.« 

Freddie  Lee  Brown  fra  La  Place 
"Ward  i  New  Orleans  Louisiana  Stav 
var  glad  for  at  have  adskillige  af  sine 
familiemedlemmer  med  til  mødet. 
Hun  er  vokset  op  i  et  andet  trossam- 
fund og  sagde:  »Jeg  har  ofte  tænkt 
over,  hvorfor  Herren  elskede  men- 
nesker mere  i  gamle  dage,  end  han 
elskede  os,  fordi  han  gav  dem  profe- 
ter.« Da  missionærerne  bankede  på 
hendes  dør,  bad  hun  dem  komme 
indenfor.  »De  spurgte  mig,  om  jeg 
vidste,  at  der  er  en  profet  på  jorden  i 
dag  . . .  Jeg  vidste  det  bare  og  troe- 
de.« 

På  sin  rejse  i  Mississippi  og  Loui- 
siana tog  præsident  Hinckley  og 


hans  rejsefæller  en  omvej  den  2. 
marts  for  at  besøge  Parley  P  Pratts 
grav;  han  var  en  af  de  første  apostle  i 
denne  uddeling  af  evangeliet.  Ældste 
Pratt  blev  på  sin  mission  myrdet  den 
13.  maj  1857  ved  Van  Buren  i  Ar- 
kansas. 

De  sidste  ord,  som  ældste  Pratt 
skulle  have  sagt,  er:  »Jeg  dør  med  en 
fast  tro  på  Jesu  Kristi  evangelium, 
som  er  åbenbaret  ved  profeten 
Joseph  Smith,  og  jeg  ønsker,  at  I  skal 
viderebringe  dette,  mit  vidnesbyrd 


ved  min  død.  Jeg  ved,  at  evangeliet 
er  sandt,  og  at  Joseph  Smith  var  den 
levende  Guds  profet.  Jeg  dør  som 
martyr  for  troen«  (Autobiography  of 
Parley  P.  Pratt,  1985,  xxvii). 

Præsident  Hinckley  beskrev  sit 
besøg  ved  graven  som  en  »betyd- 
ningsfuld begivenhed.« 

Dagen  efter  mødet  i  Louisiana 
viste  stavspræsidenten  i  New  Orleans 
Louisiana  Stav,  Scott  N.  Conlin, 
ældste  Gene  R.  Cook  nogle  af  Kir- 
kens historiske  steder  i  byen,  hvor 
de  første  pionerer  ankom  med  skib 
fra  Storbritannien  og  Europa  for  at 
rejse  op  ad  Mississippifloden.  De 
talte  om  Kirkens  vækst  i  området  og 
betydningen  af  mødet  med  præsi- 
dent Hinckley.  »Hvem  ved,  hvor 
mange  sjæle  der  blev  berørt,«  be- 
mærkede ældste  Cook,  »ikke  blot  af 
det,  der  blev  belært  om,  men  af  den, 
som  belærte  om  det.«  ■ 

Fra  Church  News,  8.  marts  2003 


Fra  venstre:  Søster  Barbara  Ballard  og  ældste  M.  Russell  Ballard,  søster 
Marjorie  Hinckley  og  præsident  Gordon  B.  Hinckley,  søster  Karen  Huntsman  og 
ældste  Jon  M.  Huntsman  samt  søster  Janelle  Cook  og  ældste  Gene  R.  Cook. 
Gruppen  besøgte  apostlen  Parley  P.  Pratts  grav. 

Kirkens  ledere 
»opbygger  Kirken ... 
i  alle  nationer(( 

Herren  åbenbarede  gennem 
Joseph  Smith,  at  »De  Tolv  er  et 
omrejsende  præsiderende  højråd 
og  skal  gøre  tjeneste  i  kirkens  navn 
under  kirkens  præsidentskabs  vej- 
ledning ...  De  skal  opbygge  kirken 
og  ordne  alle  dens  anliggender  i  alle 
nationer«  (L&P  107:33). 

Den  dag  i  dag  opbygger  De  Tolv 
Apostles  Kvorum  Kirken  og  ordner 
anliggenderne  i  Herrens  rige.  Føl- 
gende rapporter  afspejler  nogle  få  af 
apostlenes  rejser  for  nylig.  De  er  et 
særligt  vidne  »om  Kristi  navn  i  hele 
verden«  (L&P  107:23). 

Præsident  Faust  og  ældste  Eyring 
i  Guatemala 

Præsident  James  E.  Faust,  anden- 
rådgiver i  Det  Første  Præsidentskab, 
og  ældste  Henry  B.  Eyring  fra  De 
Tolv  Apostles  Kvorum  overværede 
i  februar  en  konference  for  syv  stave 
i  Guatemala  City  i  Guatemala.  Flere 
end  4700  samledes  for  at  høre  dem 
tale. 

Præsident  Faust  var  sidste  taler 
ved  konferencen  og  gav  udtryk  for 
sin  taknemmelighed  for  og  kærlig- 
hed til  medlemmerne  ved  konferen- 
cen. Han  viderebragte  endvidere 
hilsener  fra  præsident  Hinckley. 

Præsident  Faust  bad  alle  om  at 
rejse  sig  og  synge  Guatemalas  natio- 
nalsang og  fortalte,  at  skønt  han 


havde  været  i  Guatemala  adskillige 
gange,  havde  han  aldrig  haft  mulig- 
hed for  at  høre  denne  sang. 

Præsident  Faust  havde  et  enkelt 
budskab:  »Slap  af,  og  nyd  de  velsig- 
nelser, vi  har.«  Han  opremsede  nogle 
af  disse  velsignelser  og  sagde,  at  han 
håbede,  at  alle  var  glade  for  deres 
medlemskab  af  Kirken,  Åndens 
tilhvisken,  velsignelsen  og  glæden 
ved  at  tage  nadveren,  salmerne,  at 
betale  tiende,  søskendefællesskabet  i 
præstedømmet  og  Hjælpeforeningen 
samt  de  helliges  venskab. 

Søster  Ruth  Faust,  som  var  sam- 
men med  sin  mand  på  hans  rejse  til 
Guatemala,  talte  først  og  fremmest 
til  søstrene  ved  konferencen.  »I  er 
dydige  kvinder.  I  må  aldrig  undervur- 
dere den  gode  påvirkning,  I  kan 
have  på  jeres  familie,«  sagde  søster 
Faust.  Hun  sagde,  at  for  at  opfylde 
vores  mission  på  jorden  må  vi  gøre 
gode  gerninger,  være  pligttro,  medi- 
tere over  tingene,  studere  og  bede 
mange  bønner.  Søster  Faust  gav 
udtryk  for  sin  taknemmelighed  for  at 
være  kvinde  og  fortalte  forsamlin- 
gen, at  hendes  mand  ærer  kvinder, 
præstedømmet,  familien  og  Gud. 

Ældste  Henry  B.  Eyring  rådede  1 
sin  tale  forældre  og  bedsteforældre 
til  at  lære  børn,  børnebørn  og  deres 
kære  at  betale  fuld  tiende  til  Herren. 
Når  medlemmer  betaler  fuld  tiende 
og  giver  den  til  biskoppen,  sagde 
ældste  Eyring,  viser  de  også  Herren 
tillid.  »Undervis  dem  med  ord,  men 
lær  dem  også  ved  eksempel,«  opfor- 
drede ældste  Eyring  forældre  og 
bedsteforældre. 


Ældste  Eyring  talte  endvidere 
om,  hvor  vigtig  uddannelse  er.  Han 
fortalte  nogle  personlige  eksempler 
på,  hvordan  han  havde  sat  Herren  i 
første  række  og  var  blevet  velsignet 
i  sine  verdslige  studier.  Han  forklare- 
de, at  uddannelse  vil  velsigne  børn 
og  børnebørn,  og  at  det  er  ulejlighe- 
den værd  at  få  en  uddannelse. 

Guillermo  Diaz,  biskop  i  Central 
Ward  i  Guatemala  City  Centrale  Stav, 
opsummerede  mange  af  de  tilstede- 
værendes følelser  ved  konferencen. 
»Det  er  en  uforglemmelig  oplevelse 
at  være  blevet  belært  af  Herrens 
tjenere,  som  lærer  os  det,  som  han 
forventer  af  os  i  vore  kaldelser.  Det 
eneste  der  nu  er  at  gøre,  er  at  gøre 
det!« 

Præsident  Packer  i  El  Salvador 

Medlemmer  kom  i  den  ene  bus 
efter  den  anden  for  at  høre  præsi- 
dent Boyd  K.  Packer,  fungerende 
præsident  i  De  Tolv  Apostles  Kvo- 
rum, tale  i  El  Salvador.  Der  blev 
afholdt  regionalkonference  den 
26.  januar  i  San  Salvador,  hvor  næ- 
sten 5000  medlemmer  overværede 
hovedmødet,  og  næsten  600  ledere 
overværede  et  særligt  præstedøm- 
memøde. 

»At  nyde  præsident  Packers  tilste- 
deværelse og  store  ånd  er  en  mulig- 
hed, som  man  ikke  får  hver  dag,  og 
vi  bør  være  Gud  taknemmelige,« 
sagde  ældste  Julio  E.  Alvarado,  som 
er  halvfjerdser-områdeautoritet  og 
førsterådgiver  i  præsidentskabet  for 
Det  Centralamerikanske  Område. 

Præsident  Packer  bemærkede,  at 


Præsident  Boyd  K.  Packer  hilser 
på  en  familie  efter  sin  tale  ved  en 
regionalkonference  i  El  Salvador. 
Flere  end  5000  mennesker  samledes 
for  at  høre  apostlen  tale. 

han  besøgte  El  Salvador  første  gang 
for  25  år  siden,  og  at  han  besøgte 
landet  igen  i  1996.  Under  sit  besøg 
i  2003  sagde  han:  »Nu  kan  jeg  se 
Kirkens  vækst  og  modenhed  i  denne 
del  af  verden.«  Præsident  Packer  bad 
diakoner,  lærere,  præster,  ældster  og 
høj  præster  om  at  rejse  sig  og  belærte 
derefter  om,  at  da  evangeliet  blev 
genoprettet,  åbenbarede  Herren,  at 
»enhver  måtte  kunne  tale  i  Gud 
Herrens  navn«  gennem  præstedøm- 
met -  en  lære  som  adskiller  sig  fra 
andre  kirkers.  Når  vi  ser  disse  mænd, 
som  har  præstedømmet,  forstår  vi 
den  kraft  Gud  har  givet  til  os,  sagde 
præsident  Packer. 

Præsident  Packer  sluttede  af  med 
at  give  en  apostolsk  velsignelse,  hvor 
han  velsignede  medlemmerne  som 
fædre,  mødre,  bedsteforældre,  børn 
og  familier.  Han  velsignede  dem 
med  at  kunne  tage  sig  af  deres  fami- 
lie timeligt  -  med  mad,  husly  og  tøj  - 
og  med  Helligånden  til  at  lede  dem 
åndeligt,  som  vil  lære  dem,  hvad  de 
bør  gøre,  så  de  kan  stå  fast  i  evange- 
liet. 


»Efter  at  have  hørt  [præsident 
Packers]  budskab,  kom  jeg  til  at 
forstå,  hvor  stort  et  ansvar  det  er 
at  have  det  præstedømme,  jeg  har, 
i  mit  hjem  og  min  familie,«  sagde 
Carlos  José  Méndez  fra  Atiquizaya 
Stav,  som  blev  døbt  i  juni  2002.  »Vi 
bør  behandle  vores  ægtefælle  som 
noget  helt  særligt,  og  jeg  var  glad 
for  at  blive  mindet  om,  at  det  er  et 
privilegium  at  være  gift  og  have 
børn.« 

»Jeg  følte  trøst  i  min  sjæl,«  sagde 
Yesinia  Carmina  Gomez  Toledo  fra 
Ahuachapån  Stav.  »Jeg  ved,  at  de 
velsignelser,  som  en  apostel  giver  os, 
vil  blive  opfyldt  i  overensstemmelse 
med  vores  lydighed,  og  hvis  jeg 
forbliver  trofast,  vil  jeg  vende  tilbage 
til  min  himmelske  Fader  engang.« 

Ældste  Periy  i  Tonga 

Ældste  L.  Tom  Perry  fra  De  Tolv 
Apostles  Kvorum  præsiderede  i 
februar  ved  den  største  religiøse 
konference  nogensinde  på  Tonga. 
Det  var  første  gang  uden  for  USA, 
at  menigheder  fra  forskellige 
steder  samledes  til  konference  via 
satellit.  Ældste  Perry  præsiderede 
i  Nuku'alofas  centrale  stavscenter 
over  møderne,  som  blev  sendt  via 
satellit  til  yderligere  15  bygninger  i 
hele  Tonga.  Flere  end  21 000  sidste 
dages  hellige  og  gæster  så  konferen- 
cen samtidig. 

»Vi  bruger  satellitteknologien  til  at 
afholde  disse  møder,  fordi  vi  ønsker, 
at  flest  muligt  skal  høre  Kirkens 
lederes  trøstende  ord,«  sagde  ældste 
Ronald  T.  Halverson  fra  De  Halv- 


fjerds, som  er  præsident  for  Stille- 
havsøernes Område.  Ældste  Halvor- 
son  og  ældste  John  H.  Groberg  fra 
De  Halvflerds  var  ligeledes  til  stede 
ved  konferencen. 

Desuden  deltog  godt  30  regerings- 
ledere og  kommunale  ledere  fra 
Tonga  i  mødet,  bl.a.  hendes  majestæt 
dronning  Halaevalu  Mata'aho  og 
hendes  barnebarn,  prinsesse  Lupe- 
pau'u  Tuita. 

Inden  konferencen  fik  ældste 
Perry,  ældste  Groberg  og  ældste 
Halverson  og  deres  hustruer  en 
varm  velkomst  under  et  besøg  hos 
hans  majestæt  kong  Taufa'ahau 
Tupou  ly  Tongas  konge,  hans  konge- 
lige højhed  prins  ,Ulukalala  Lavaka 
Ata,  Tongas  premierminister,  samt 
hendes  kongelige  højhed  prinsesse 
Salote  Mafile'o  Pilolevu  Tuita. 

Under  konferencen  opfordrede 
ældste  Perry  de  tonganske  hellige 
til  at  være  ærlige,  lovlydige,  flittige 
borgere  og  blive  ved  med  at  opbyg- 
ge stærke,  forenede  familier,  der  er 


Ældste  L  Tom  Perry  taler  ved  en 
historisk  satellitudsendelse  i  Tonga. 
Flere  end  2  7  000  medlemmer  deltog 
i  en  konference,  der  blev  sendt  til 
kirkebygninger  i  hele  Tonga. 

Drengespejdere  hilser  på  ældste  Russell  M.  Nelson  i  Takoradi  i  Ghana.  Ældste 
Nelson  indviede  et  nyt  stavscenter  på  stedet  under  sit  besøg  i  Det  Afrikanske 
Vestlige  Område. 


grundlagt  på  lærdom,  undervisning 
og  efterlevelse  af  Jesu  Kristi  evangeli- 
um. Han  belærte  om,  at  forældre 
bør  være  forenede  og  altid  behandle 
hinanden  kærligt,  venligt  og  med 
respekt.  Børnene  bør  belæres  om 
værdien  af  deres  familiearv,  at  arbej- 
de flittigt  og  elske  og  tjene  Herren. 

»Hvor  er  det  en  vidunderlig  mulig- 
hed, vi  har  for  at  lytte  til  en  af  Jesu 
Kristi  apostle,  der  tjener  i  samme 
embede  som  fordums  apostle,  hvil- 
ket er  beskrevet  på  Bibelens  tid,« 
sagde  Pita  R.  Vamanrav,  præsident  for 
Nuku'alofa  Stav  i  Tonga. 

Ældste  Nelson  I  Afrika 

Ældste  Russell  M.  Nelson  og  hans 
hustru,  Dantzel,  tilbragte  i  februar 
adskillige  travle  dage  på  rejse  gen- 
nem Det  Vestafrikanske  Område  og 
blev  mødt  af  sidste  dages  hellige, 
som  var  ivrige  efter  at  være  i  nærhe- 
den af  en  af  Herrens  apostle.  Med- 
lemmer i  Nigeria  og  Ghana  blev  rørt 
over  ældste  Nelsons  kærlighed  til 
det  afrikanske  folk,  især  børnene. 
» [Ghanas  og  Nigerias]  fremtid  er 
umådeligt  stor,«  sagde  ældste  Nelson 
gentagne  gange  på  sin  ti  dage  lange 
rejse.  »Tag  jer  af  børnene  og  nær 
dem.  De  er  såsæden.  De  er  fremti- 
den. Sæden  er  vigtigere  end  frugten. 
Pas  på  sæden. 

Under  sit  besøg  overværede 
ældste  Nelson  stavskonferencer 
både  i  Nigeria  og  Ghana.  Ældste 
Nelson  indledte  sit  besøg  i  Lagos 
i  Nigeria.  Sammen  med  præsidenten 
for  Det  Vestafrikanske  Område, 


præsident  Sheldon  F.  Child,  præside- 
rede ældste  Nelson  over  stavskonfe- 
rencen  i  Lagos  Stav,  hvor  der  var  ca. 
2000  medlemmer  til  stede  ved  to 
møder. 

I  Takoradi  i  Ghana  indviede  ældste 
Nelson  et  nyt  stavscenter.  Næsten 
1000  medlemmer  af  Kirken  fyldte 
kirkebygningen.  Ældste  Nelson  blev 
modtaget  af  præsident  Kenneth  K. 
Andam,  præsident  for  Takoradi  Stav, 
og  en  uniformeret  spejdertrop. 

Ved  mødet  belærte  ældste  Nelson 
de  forsamlede  om  at  søge  tilbage  i 
slægten  for  at  udføre  tempelordinan- 
cer  og  personligt  forberede  sig  til  at 
komme  i  templet  og  at  elske  og  ære 
deres  børn.  Han  gav  dem  også  en 
apostolsk  velsignelse.  Han  velsigne- 
de medlemmerne  til  at  »være  Herren 
Jesu  Kristi  fromme  disciple  og  være 
gode  missionærer  i  denne  velsigne- 
de vingård.« 

Ældste  Nelson  besøgte  begge 
tempelbyggepladser  i  Det  Vestafri- 
kanske Område.  Det  første  spadestik 
blev  taget  i  februar  2002  til  templet 
i  Aba  i  Nigeria.  Efter  ældste  Nelsons 
rundvisning  på  stedet  mødte  han 


præsidenten  for  Aba  Stav,  Loveday 
Nwankpa  og  næsten  1000  medlem- 
mer i  stavscentret  til  en  fireside 
tirsdag  morgen.  »Nigeria  er  modent 
til  evangeliet,«  sagde  ældste  Nelson 
til  de  hellige. 

Ældste  og  søster  Nelson  blev 
sammen  med  områdepræsidentska- 
bet og  deres  hustruer  vist  rundt  på 
tempelgrunden  i  Accra  i  Ghana  og 
informeret  om  byggeriet.  Ældste 
Nelson,  som  var  i  Accra,  da  det  første 
spadestik  blev  taget  i  november 
2001,  var  glad  for  at  se  fremgangen 
med  templet  og  de  omkringliggende 
bygninger.  Bror  Russell  Tanner,  leder 
af  tempelbyggeriet  i  Det  Vestafrikan- 
ske Område,  fortalte,  at  tempelbyg- 
geriet fulgte  tidsplanerne. 

Ældste  Nelson  mødte  også  mange 
grupper  missionærer,  bl.a.  på  Ghana 
Missionærskole,  som  blev  indviet  i 
maj  2002.  Han  opfordrede  missio- 
nærerne til  at  hjælpe  dem,  de  døber, 
med  at  fokusere  på  templet.  De  skal 
vide,  hvordan  de  kan  opnå  ophøjel- 
sens velsignelser  ved  dåb  og  ved  at 
blive  beseglet  som  familier,  sagde 
han.  ■ 


Nyheder 

Søster  Dew  udsending  til 
kvindeicommission 

Sheri  L.  Dew,  tidligere  rådgiver  i 
Hjælpeforeningens  hovedpræsident- 
skab, var  udsendt  som  repræsentant 
fra  Det  Hvide  Hus  og  den  private 
sektor  til  den  internationale  organi- 
sation Kommissionen  for  kvinders 
status. 

»Min  erfaring  fra  at  have  tjent  i 
Hjælpeforeningens  hovedpræsident- 
skab for  nylig  har  givet  mig  stor 
kærlighed  til  verdens  kvinder  såvel 
som  forståelse  for  nogle  af  de  udfor- 
dringer, de  står  overfor,«  siger  søster 
Dew.  »Det  er  mit  håb,  at  denne 
erfaring  vil  være  gavnlig  for  kommis- 
sionen.« 

Søster  Dew  var  inviteret  af  Det 
Hvide  Hus  til  at  deltage  i  kommissio- 
nens 47.  møde,  som  blev  afholdt  i 
New  York  City  i  marts.  Kommissio- 
nen, der  er  oprettet  i  1946,  arbejder 
for  kvinders  politiske,  økonomiske, 
sociale  og  uddannelsesmæssige 
rettigheder. 

Højrådsmedlem  orienterer 
offentligheden  om  den  forulykkede 
rumfærge  Columbia 

I  de  sidste  25  år  har  Ron  Dittemo- 
re,  højrådsmedlem  i  Friendswood 
Stav  i  Texas,  arbejdet  sig  op  gennem 
rækkerne  i  NASA.  I  dag  arbejder  han 
som  leder  af  hele  rumfartsprogram- 
met.  Da  rumfærgen  Columbia  eks- 
ploderede over  Texas  1.  februar  i  år, 


blev  bror  Dittemore  kendt  som 
NASA's  talsmand  i  forbindelse  med 
ulykken,  da  han  orienterede  offent- 
ligheden om  ulykken. 

Hans  ven  og  tidligere  leder  af 
rumfartsprogrammet,  Tommy 
HoUoway,  sagde  til  avisen  USA 
Today  :  »I  får,  hvad  I  ser:  En  ærlig  og 
karakterfast  mand  og  selvfølgelig 
en  pligttro,  engageret  person.« 
Hr.  HoUoway  tilføjede:  »Han  har 
stor  omsorg  og  medfølelse  for 
andre,  og  det  er  tydeligt,  at  han 
føler  stor  smerte  og  føler  med  famili- 
erne.« 

Bror  Dittemore  og  hans  hustru, 
Shirley  Ann  Seibolts  Dittemore, 
blev  medlem  af  Kirken,  kort  før  de 
blev  gift.  De  har  to  børn,  som  begge 
går  på  Brigham  "Vbung  University  i 
Provo. 

Missionær  omkommer  i  Argentina 

En  fuldtidsmissionær  i  Argentina 
omkom  den  9.  marts  2003,  da  han 
forsøgte  at  redde  en  13-årig  dreng. 
Ældste  Nathan  Scott  Godfrey, 
der  tjente  i  byen  Gualeguaychu  i 
Rosario  Mission  i  Argentina,  omkom, 
da  han  sprang  ned  i  en  dyb  grøft 
for  at  redde  drengen.  Et  elkabel 
kom  i  kontakt  med  vandet  og 
dræbte  dem  begge. 

Ældste  Godfrey  fra  Columbia 
Heights  Ward  i  Kaysville  i  Utahs 
Sydlige  Stav  havde  været  i  Argentina 
siden  januar  måned.  »Han  var  der, 
hvor  han  skulle  være,  og  gjorde,  hvad 
han  skulle.  Det  er  os  en  trøst,«  sagde 
missionærens  far,  Scott  Godfrey. 


Efter  invitation  fra  Det  Hvide  Hus  tjente 
Sheri  L.  Dew  som  repræsentant  ved  en 
international  Iconferenee  om  kvinder. 

Miljødirektør  trækker  på 
missionærerfaringer 

Jeffrey  R.  Holmstead  sidder  i 
ledelsen  af  USA's  Miljøbeskyttelsesa- 
gentur  (EPA).  Han  ser  tilbage  på  sin 
tid  i  Cordoba  Missionen  i  Argentina 
først  i  1980 'erne  som  en  fordel  og 
ikke  en  omvej  på  sin  vej  til  succes. 

»Jeg  mener  som  mange  andre, 
at  [en  mission]  var  det  bedste,  jeg 
kunne  gøre  på  det  tidspunkt  i  mit 
liv,«  siger  bror  Holmstead.  »Det  gav 
mig  et  åndeligt  fundament,  som  har 
været  gavnligt  for  mig  i  min  tilværel- 
se derefter.« 

Bror  Holmstead  har  taget  eksa- 
men fra  Brigham  Young  University 
og  Yale  Law  School  og  har  specialise- 
ret sig  i  miljølovgivning  og  har  arbej- 
det både  i  Det  Hvide  Hus  og  i  den 
private  sektor  I  2001  blev  han  af 
præsident  George  W  Busk  udnævnt 
til  underdirektør  for  luft-  og  strå- 
lingsafdelingen  i  EPA.  Udnævnelsen 
bringer  ham  op  på  højeste  niveau  i 
det  nationale  agentur. 

»Selv  om  man  ser  bort  fra  de 
vigtigste  grunde  [til  at  tage  på  missi- 
on] ,  så  er  det  blot  af  professionelle 
årsager  værd  at  rejse  ud  og  have 
ansvar  for  at  klare  sig  selv,  arbejde 

Ældste  Merrill  J.  Bateman  lykønsker 
C.  Laird  Snelgrove,  den  ældste 
dimittend  i  Brigham  Young  Universitys 
historie.  Bror  Snelgrove  på  91  modtog 
sit  eksamensbevis  ved  en  særlig 
ceremoni  i  februar. 

sammen  med  andre,  motivere  sig 
selv  og  have  ansvar  for  en  kamme- 
rat,« siger  bror  Holmstead.  »Der 
findes  ingen  bedre  måde  at  tilbringe 


de  to  år  på,  både  åndeligt  og  profes- 
sionelt set.« 

Fra  Church  News,  15.  marts  2003. 

91-årig  dimittend 

C.  Laird  Snelgrove  forlod  Uni- 
versity  of  Utah  for  at  hjælpe  sin  far 
med  at  oparbejde  en  forretning  i 
1930'erne.  Det  skulle  tage  næsten 
50  år,  inden  bror  Snelgrove  gik 
tilbage  til  skolebænken,  og  yderlige- 
re 24  år  inden  han  blev  færdig. 

Den  13.  februar  2003  blev  bror 
Snelgrove  på  91  år  den  ældste  dimit- 
tend i  Brigham  Young  Universitys 
historie.  Han  fik  sit  eksamensbevis 
ved  en  særlig  ceremoni  i  sit  hjem. 
Fire  dage  efter  gik  bror  Snelgrove 
bort  på  grund  af  kræft. 

»Man  må  beundre  denne  mands 


utrolige  beslutsomhed  til  at  opnå 
det,  han  har,«  sagde  ældste  Merrill  J. 
Bateman,  der  på  dette  tidspunkt  var 
rektor  for  universitetet. 

Efter  at  have  forladt  Utah  State 
University  i  1930  for  at  hjælpe  med 
familieforetagendet  gik  bror  Snelgro- 
ve tilbage  til  skolebænken  i  1979  og 
begyndte  den  langsomme  fremgang 
mod  sin  bachelorgrad.  I  december 
2002,  næsten  24  år  senere,  blev  han 
færdig  med  de  sidste  to  fag. 

Under  en  kort  ceremoni,  hvor  æld- 
ste M.  Russell  Ballard  fra  De  Tolvs 
Kvorum  og  rektor  Bateman  deltog, 
fik  bror  Snelgrove  overrakt  sit  eksa- 
mensbevis som  bachelor  i  spansk. 
Bror  Snelgroves  hustru,  børn  og  bør- 
nebørn var  med  ved  ceremonien.  ■ 
Fra  Church  News,  22.  februar  2003. 


Lokal  nyt 


Stavskonference 
i  Århus  Stav 

(Søndag  den  9.  marts  2003 
i  Herning  Kongrescenter) 

Formiddagens  møde  blev  ledet  af 
præsident  Peter  Meiine 

Efter  sangen  Den  signede  dag 
talte  søster  Elsebeth  Willemann 
fra  Horsens  om  familien  og  hjem- 
met, som  er  det,  der  har  den 
største  indflydelse  på  børnene. 
Hun  sagde  bl.a.:  »De  børn,  der  ved, 
at  deres  forældre  elsker  hinanden, 


de  har  en  god  ballast  i  livet.  Famili- 
en, som  beder,  bliver  sammen.« 

Biskop  Torben  Petersen  fra  Esbjerg 
talte  om,  hvordan  tiende  og  offer- 
ydelser  er  til  velsignelse  for  familien: 

»Det  vil  øge  familiens  taknemme- 
lighed for  såvel  kirkebygninger  som 
templer,  når  vi  ved,  at  vi  har  ydet 
noget  for,  at  disse  bygninger  kan 
blive  til  virkelighed  . . .  Vis  børnene, 
at  det  er  godt  at  ofre.« 

Biskop  Petersen  sagde  også,  at  det 
altid  gjorde  ham  glad,  når  børnene 
kom  med  deres  ofre.  »Lad  børnene 
betale  tiende  -  også  selv  om  det  er 


små  beløb.  Tiende  er  ikke  et  offer, 
men  en  guddommelig  befaling.« 

Derefter  var  der  en  meget  smuk 
solosang  af  søster  Elsebeth  Holm 
Larsen  fra  Frederikshavn  fulgt  af  en 
tale  af  søster  Hudson,  missionspræsi- 
dentens  hustru: 

»Hver  dag  står  vi  ved  en  korsvej; 
der  er  mange  valg,  der  skal  træffes. 
De,  som  tror  på  vor  himmelske 
Fader  og  på  et  liv  herefter,  vil  træffe 
anderledes  valg  end  dem,  som  ingen 
tro  har.  Vor  himmelske  Fader  beløn- 
ner dem,  som  tror  på  ham,  og  som 
gør  gode  gerninger  her  på  jorden.« 

Nu  var  det  missionspræsident 
Hudsons  tur,  og  han  gav  udtryk  for, 
at  han  var  glad  for  at  tale  efter  søster 
Hudson  for,  som  han  sagde:  »En 
mand  bør  altid  have  det  sidste  ord 
. . .  Kirken  har  altid  været  en  missio- 
nerende kirke.  I  skriften  står  der,  at 
vi  skal  gå  hen  og  gøre  alle  folkeslag 
til  hans  disciple.  Kirkens  mission  er 
at  frelse  sjæle,«  sagde  præsident 
Hudson. 

Søster  Bodil  Christensen  fra  Skive 
talte  om  familieproklamationen. 
Hun  indledte  med  at  tale  om  frygten 
for  de  ting,  der  sker  i  verden  i  dag, 
men  sagde,  at  hun  har  endnu  større 
frygt  for  Satan,  som  gør  alt,  hvad  han 
kan  for  at  ødelægge  familien. 

»Proklamationen  fortæller  bl.a.,  at 
familien  er  indstiftet  af  Gud.  Krigen 
mod  vore  familier  er  meget  intens. 
Mange  ting  er  os  dog  også  til  stor 
hjælp,  bl.a.  Familieproklamationen, 
som  giver  mange  gode  råd.  Bliv 
aldrig  trætte  af  at  gøre  det  gode,  for 
ud  af  det,  som  er  småt,  kommer  der 
noget  stort.« 

Derefter  var  der  endnu  et  meget 
smukt  musiknummer  på  to  violiner 
og  flygel.  Det  var  medlemmerne  af 
stavens  musikkomite,  der  glædede 
os  med  nummeret  Herre,  jeg  vil 
følge  dig. 

Formiddagens  sidste  taler  var 
stavspræsident  Erik  Ryttersgaard, 
der  fortalte  om  forskellige  retnings- 
linier, som  feks.  at  der  ikke  længere 
må  afholdes  særlige  afskedsnadver- 
møder  for  de  unge  mennesker, 
som  skal  ud  på  mission. 

»Vores  møder  skal  være  enkle  ^. 


for  at  understrege  helligheden. 
Det  må  ikke  være  de  ydre  ting, 
som  har  indflydelse  på  møderne. 

Begravelser  skal  være  som  en 
forkyndelse  af  det  glade  budskab, 
men  man  kan  dog  også  tale  om  den 
afdøde. 

Vielser,  der  finder  sted  i  kirken, 
må  naturligvis  være  festlige,  men  det 
er  biskoppen,  der  lægger  rammerne. 
Der  må  bl.a.  ikke  spilles  bryllups- 
march  i  kirken.  Møderne  skal  afhol- 
des med  respekt  og  i  ydmyghed.« 

Der  blev  sluttet  af  med  sangen 
Kastes  du  på  bølgen  om. 

Eftermiddagens  hoved  møde 

Dette  møde  blev  ledet  af  stavspræ- 
sident Erik  Ryttersgaard  og  blev 
indledt  med  sangen  Fader  vor  i 
himlen,  hvorefter  der  var  oprethol- 
delse af  Kirkens  præsidentskab  samt 
stavens  ledere. 

Derefter  var  der  en  fællessang  af 
stavens  sangkor  og  alle  primarybør- 
nene. De  sang  Lær  mig  at  leve  i 
lyset.  Det  var  så  smukt,  at  det  gik  lige 
til  hjertet. 

Første  taler  var  bror  Keith  Held  fra 
Odense,  som  fortalte  flere  små 
historier,  hvor  budskabet  var,  at 
dersom  vi  gør  vort  bedste,  så  er  vi 
alle  vindere,  og  dersom  vi  holder  ud 
indtil  enden,  så  vil  vi  komme  sikkert 
i  mål. 

Derefter  talte  den  meget  unge 
Maja  Sørensen  om  tilgivelse.  Hun 
fortalte  historien  om  Manfred,  der 
samlede  en  sten  op,  hver  gang  der 
var  noget,  der  gik  ham  imod.  Han 
.  blev  en  sur,  gammel  og  bitter  mand. 


Desværre  havde  han  ikke  samlet 
sten  op  for  de  mange  gode  oplevel- 
ser, han  havde  haft. 

Præsident  Peter  Meline  talte  om, 
hvor  vigtigt  det  er,  at  vi  studerer 
skrifterne  og  tænker  på,  hvad  vor 
himmelske  Fader  har  gjort  for  os  - 
og  hvad  vi  skal  gøre  for  at  komme 
tilbage  til  ham. 

»Lytter  vi  til,  om  vores  bønner  er 
blevet  besvaret?  Vi  skal  afsætte  tid  til 
at  meditere,  så  vi  kan  åbne  vores 
følelser,«  sagde  præsident  Melin. 

Han  fortalte  videre  om  de  åben- 
baringer og  gode  råd,  der  blev  givet 
til  nogle  af  Kirkens  første  ledere.  Vi 
skal  vide,  at  vores  indsats  har  været 
god,  så  vi  kan  glæde  os  til  at  komme 
tilbage  til  vor  himmelske  Fader. 

Missionærægteparret  Rita  og 
Devon  Jensen  er  kaldet  som  missio- 
nærer ved  tempelbyggeriet  i  Køben- 
havn. Søster  Jensen  er  født  i  Esbjerg, 
men  har  boet  i  USA  i  45  år.  Hun 
fortalte  om,  at  hun  en  dag  sammen 
med  sin  mand  var  inde  i  en  forret- 
ning i  København,  og  de  havde  stået 
og  diskuteret  noget  om  mønter. 
Denne  unge  mand,  som  ekspedere- 
de dem,  sagde:  »I  må  enten  være  fra 
Jylland  eller  udlandet.«  Søster  Jensen 
fortalte  ham,  at  hun  opfs^ldte  begge 
dele.  Hun  fortalte  videre  om  kirken 
på  Priorvej,  som  blev  indviet  i  1931  - 
og  som  nu  er  ved  at  blive  bygget  om 
til  et  tempel.  Planen  er,  at  det  skal 
stå  færdigt  i  foråret  2004. 

Søster  Jensen  sagde  videre: 
»Når  templet  er  færdigt,  vil  det  blive 
indviet  -  og  så  er  det  Guds  hus.« 

Bror  Jensen  gav  udtryk  for,  at  han 

var  glad  for  at  være  i  Jylland.  Efter  at 
have  været  i  København  i  fem  måne- 
der var  det  godt  nu  at  være  i  Jylland, 
hvor  han  virkelig  forstod  sproget. 

Bror  Jensen  fortalte  også,  at  deres 
mission  skal  være,  indtil  templet  er 
indviet,  og  så  to  måneder  længere, 
så  de  kan  lære  tempelpræsidenten, 
hvorledes  han  skal  tænde  og  slukke 
lyset. 

Vi  fik  ligeledes  at  vide,  hvorledes 
tempelbyggeriet  går  fremad,  og  om 
hvor  smukt  templet  bliver.  Også  om 
vigtigheden  af  at  få  en  tempelanbefa- 
ling. Templet  er  ikke  blot  for  os,  som 
lever  her  og  nu,  men  også  for  dem 
som  har  levet  før,  og  for  dem,  som 
kommer  efter. 

Bror  Hedberg,  som  er  tempelpræ- 
sident ved  templet  i  Stockholm,  var 
den  næste  og  sidste  taler.  Han  sagde, 
at  han  godt  kunne  bruge  bror  Jensen 
ved  templet  i  Stockholm  lige  nu  - 
for  han  ved  nemlig  ikke  selv,  hvor- 
dan lyset  skal  tændes  og  slukkes. 
Dette  vakte  megen  latter. 

Bror  Hedberg  fortalte,  at  templet 
er  for  alle  mennesker  -  de  skal  blot 
omvende  sig,  lade  sig  døbe  og  leve 
værdigt,  så  de  kan  få  en  tempelanbe- 
faling. 

Mange  mennesker  synes  måske,  at 
»foreningsafgiften«  for  at  være  med- 
lem er  for  høj.  Men  glæden  og  velsig- 
nelserne samt  kundskaben  om 
evangeliet  er  meget  stor.  Glæde  ved 
templet  er  stor  -  lande  velsignes,  og 
familierne  bliver  stærkere.  Menne- 
skene bliver  lykkeligere  og  får  en 
indre  harmoni.  Evangeliet  er  så  vid- 


underligt, at  det  er  svært  at  forstå,  at 
ikke  alle  mennesker  vil  tage  imod  det. 

Templet  er  et  sted,  hvor  vi  bliver 
inspireret  til  at  blive  bedre. 

Derefter  var  der  et  musiknummer, 
som  var  et  smukt  potpourri  over 
sangene  Som  søstre  i  Zion  og  Vi  vil 
bringe  Herren  hans  ord. 

Præsident  Erik  Ryttersgaard  takke- 
de de  søskende,  som  havde  været 
involveret  i  musikken  -  både  sange- 
re, dirigent  og  pianist.  Musikken  var 
meget  smuk  og  højnede  ånden  ved 
møderne.  Der  lød  også  en  tak  til  de 
missionærægtepar,  som  arbejder  i 
staven,  for  det  store  arbejde,  de 
udfører,  og  til  de  søskende,  som 
virker  som  lærere,  og  for  det  store 
arbejde  de  udfører. 

Præsident  Ryttersgaard  talte  ud  fra 
bjergprædikenen,  hvor  en  stor  grup- 


ørklokken  ringer.  Alt  standser. 
Klokken  er  7  søndag  aften. 


Fjernsynet  bræger  med  reklamer 
om,  hvad  Søren  har  bedt  juleman- 
den om.  Duften  af  stegt  and  kom- 
mer fra  ovnen,  brune  kartofler  ven- 
des i  smeltet  sukker  på  panden,  og 
gæsterne  kommer  om  20  minutter. 
Hun  snubler  over  gaverne,  der  ligger 
stablet  under  grantræet  og  i  en  ring 
en  halv  meter  udenom.  Hun  åbner 
døren.  To  drenge  i  jakkesæt  og  med 
nissehuer  står  og  venter  med  frostrø- 
de kinder.  De  smiler  med  lidt  besvæ- 
ret, mens  de  istemmer:  »Fryd  dig,  o 


pe  mennesker  bliver  mættet  af  et 
par  fisk  og  lidt  brød.  Når  vi  hver  især 
bidrager  med  det,  vi  er  i  stand  til, 
så  kan  der  skabes  mirakler.  Når  vi 
prøver  og  gør  forsøget,  kan  vi  med 
Herrens  hjælp  klare  det.  Lad  os 
samle  på  de  udfordringer,  vi  har  haft 
i  livet,  og  være  taknemmelig  for  den 
hjælp,  vi  har  fået. 

Vi  blev  udfordret  til  at  besøge  en, 
som  har  behov  for  det  -  en  som  er 
ensom.  Lad  os  betragte  os  alle  som 
lige  værdige,  og  lad  os  bruge  tid  på 
at  hjælpe.  Lad  os  huske  de  ting,  vi 
har  lært  i  dag,  og  lad  os  bruge  det  i 
vores  liv  -  hver  dag. 

Denne  dejlige  konference,  med 
ca.  600  tilstedeværende,  sluttede 
med  sangen  Fader  vor  i  himlen.  ■ 

Kirsten  Borkhonko,  Århus  Ward 


jord,  bered  dig  nu,  tag  mod  din 
Konge  stor.«  Eller  bedre  kendt  som 
Den  Danske  Missions  levende  jule- 
kort. 

Indledt  med  Fryd  dig,  o  jord, 
beretningen  om  Jesu  fødsel  gengivet 
i  sang  med  Stille  nat,  Langt,  langt 
herfra  og  andre  beretninger  om 
hans  fødsel  medbragte  det  levende 
julekort  en  stærk  ånd  og  et  vidnes- 
byrd om  Frelserens  fødsel  til  alle, 
som  ønskede  at  lytte.  Ånden  udstrå- 
ledes via  missionærerne,  og  deres 
budskab  efterlod  modtagerne  med 
en  længsel  efter  mere.  Nogle  sendte 


Lad  dine  brune  kartofler  brænde  på 

endda  julekortet  videre  til  deres 
venner  og  familie.  Nogle  inviterede 
missionærerne  og  deres  ånd  tilbage  i 
deres  hjem  senere  for  at  høre  mere, 
og  andre  lytter  stadig  til  deres  bud- 
skab. 

En  af  nøglefaktorerne  ved  projek- 
tets succes  var  medlemmerne.  Reak- 
tionen i  Odense  var  overvældende. 
Kortet  blev  præsenteret  for  Hjælpe- 
foreningen i  håb  om  nogle  få  henvis- 
ninger. Hjælpeforeningens  præsi- 
dentinde,  Anne  Marie  Ilskov,  rejste 
sig  og  opfordrede  sine  søstre  til  at 
benytte  sig  af  muligheden.  De  tog 
mod  hendes  opfordring  ved  at  give 
missionærerne  100  henvisninger 
mere,  end  de  havde  regnet  med.  En 
tiendedel  af  navnene  blev  udvalgt 
ved  hjælp  af  bøn  og  kom  fra  Jette 
Nielsen,  som  kom  med  navne  og 
adresser  på  en  pæn  portion  af  hen- 
des kollegaer.  Jette  skrev  et  brev 
med  et  julebudskab  fra  præsident 
Hinckley  til  at  ledsage  julesangen. 
Hun  blev  oversvømmet  med  opring- 
ninger og  tak  for  sin  gave.  Andre 
medlemmer,  især  Jens  Ulrich  Peder- 
sen, et  nydøbt  medlem,  medbragte 
missionærerne  til  sin  familie  og 
præsenterede  dem  og  deres  bud- 
skab om  Frelseren.  Den  11-årige 
Nicolas  Leit  fra  Søborg  kom  ikke  kun 
med  navnet  på  en  klassekammerat, 
men  deltog  selv  i  udbringningen. 
Nicolas  Jensen  fra  Odense  kom  med 
hele  sin  klasse  som  modtagere  af 
budskabet. 

Ånden  fra  det  levende  julekort 
inspirerede  mange  til  at  give  af  deres 


talenter  og  vise  deres  kærlighed 
til  Frelseren.  Wardsmissionær 
Stephan  Haar  var  stærkt  involveret 
i  udbringningen  af  størstedelen  af 
henvisningerne,  da  han  var  ude  med 
missionærerne  næsten  hver  aften  i 
december  på  trods  af  sit  manglende 
ønske  om  at  synge  offentligt.  Hans 
hustru  Marie  tilbragte  også  sammen 
med  Ulrika  og  Hans  Henrik  Grabe 
mange  timer  med  at  traske  omkring 
i  Odense  med  nissehuer  på  og  synge 
Glade  jul. 

Julestemningen  førte  til  en  ople- 
velse af  fællesskab,  og  ikke  blot 
blandt  wardets  medlemmer,  men 
wardsgrænser  blev  udvisket.  Navne 
på  venner  og  familie  fløj  rundt  i 
landet,  og  missionærerne  skyndte  sig 
at  udbringe  alt,  hvad  de  blev  bedt 
om  før  den  24. 1  nogle  områder 
arbejdede  man  stadig  et  godt  stykke 
ind  i  det  nye  år.  Winnie  Kjeldsen  fra 
Frederiksberg  sendte  et  julekort  til 
sin  veninde  Pia.  Søstrene  fandt 
hende  ikke  hjemme  før  efter  hellig- 
dagene. Men  julestemningen  og 
budskabet  slog  rod  og  medførte,  at 
Pia  fattede  interesse  for  den  ånd, 
som  hun  mærkede.  Blandt  mange 
andre  kom  der  et  navn  fra  et  med- 
lem på  Amager  til  søstrene  på  Frede- 
riksberg. Liszet  Christensen  hørte 
budskabet,  og  med  tårer  i  øjnene 
lyttede  hun  til  deres  vidnesbyrd  om 
Frelseren  i  sang  og  musik.  Da  søstre- 
ne vendte  sig  for  at  gå,  bar  modtage- 
ren sit  vidnesbyrd  om  sin  kærlighed 
til  Frelseren  og  sit  ønske  om  at  høre 
mere  om  ham.  Søstrene  vendte  kort 


Ældste  Huckaby  og  ældste  Crockett 
synger  julen  ind. 

efter  tilbage  for  at  fortælle  hende 
mere  om  Frelserens  jordiske  tjene- 
stegerning. Missionærerne  i  Randers 
oplevede  også  succes  længe  efter  jul. 
De  underviser  nu  en  mand,  som 
lukkede  døren  for  deres  musik  uden 
at  vide,  hvad  det  var  han  afviste. 
Missionærerne  mødte  ham  senere 
sammen  med  den  ven,  der  er  med- 
lem, hvor  han  blev  undervist,  og 
hørte  mere  end  et  musikalsk  bud- 
skab. 

Julen  2002  indledte  traditionen 
med  det  levende  julekort.  Medlem- 
merne og  missionærerne  har  fanget 
ånden  og  forbereder  deres  stemmer 
for  døre,  der  vil  blive  åbnet  i  julen 
2003. 

To  unge  mænd  i  jakkesæt  og  med 
juletræsslips  synger  Barn  Jestis  i 
krybben  . . .  Ville  I  lukke  dem  ind, 
hvis  jeres  brune  kartofler  brænder 
på  på  panden?  Hvad  så,  hvis  de 
havde  nissehue  på?  Mange  blev 

overbevist,  mange  døre  åbnede  sig, 
og  flere  hjerter  blev  blødgjort,  mens 
de  lyttede  til  missionærer  fra  Den 
Danske  Mission,  som  læste  og  sang 
om  julens  sande  betydning.  Fem 
minutter  midt  i  julens  travlhed,  larm 
og  lugte  blev  udbyttet  med  en  fem 
minutters  præsentation  af  et  meget 
vigtigt  budskab.  ■ 

Søster  Emily  Walworth 


Thanksgmng 
i  Århus  Ward 

Den  21.  november  2002  fejrede 
kvinderne  i  Århus  Ward  den 
amerikanske  helligdag  Thanksgiving. 

Som  Hjælpeforeningens  inspirati- 
onsaften for  november  måned  gav 
denne  taksigelsesfest  søstrene  mu- 
lighed for  at  hygge  sig,  spise  noget 
god  mad  og  huske  på,  hvor  vigtigt 
det  er,  at  vi  føler  og  udtrykker  tak- 
nemmelighed for  vores  velsignelser. 

Taknemmelighed  åbner  vores 
hjerter  for  Åndens  indflydelse  og 
hjælper  os  til  at  finde  glæde  i  selv  de 
mørkeste  tider  i  vores  liv. 

Inden  spisningen  læste  vi  en 
artikel  fra  Stjernen,  november  1994, 
hvori  Carolyn  Wright  fortæller  om, 
hvordan  vi  kan  øge  vores  taknemme- 
lighed gennem  ti  skridt: 

1.  Tæl  vores  velsignelser. 

2.  Erkend  prøvelser  som  værende 
velsignelser. 

3.  Dyrk  hver  fornemmelse  af  tak- 
nemmelighed, uanset  hvor  lille 
den  er. 


4.  Studér  vores  patriarkalske  velsig- 
nelse. 

5.  Læs  Mosiah  2:19-25. 

6.  Skriv  vores  velsignelser  ned. 

7.  Udtryk  taknemmelighed  til  vores 
himmelske  Fader. 

8.  Udtryk  taknemmelighed  til  vore 
medmennesker. 

9.  Betal  en  ærlig  tiende. 

10.  Overvind  det,  som  forhindrer  os 
i  at  føle  taknemmelighed. 

Bagefter  fik  enhver  søster  mulig- 
hed for  at  fortælle  noget,  som  hun 
var  særligt  taknemmelig  for. 

Medens  vi  fortalte  hinanden  om 
vore  følelser  og  oplevelser,  kunne 


Åndens  tilstedeværelse  blandt  os 
meget  tydeligt  føles. 

Hl  sidst  fik  vi  en  smagsprøve  på 
traditionel  amerikansk  thanksgiving- 
mad.  Måltidet,  som  blev  lavet  af  to  af 
wardets  amerikanske  medlemmer, 
inspirationsaftenleder  Julie  Allen  og 
violinstuderende  Tawnalyn,  bestod 
afbagt  kalkun  med  tranebærsovs, 
farsering  med  brød,  søde  kartofler, 
boller  og  græskarpie  med  pisket 
fløde. 

Det  blev  en  rigtig  hyggelig  aften 
for  alle  deltagere.  Et  forsinket:  Hap- 
py thanksgiving!  ■ 

Julie  Allen,  Århus  Ward 


Primarybørnene  i  Roskilde  bygger  templer 


Vi  havde  i  2002  et  rigtig  dejligt  år  i 
Primary  i  Roskilde.  Hele  året 
handlede  om  templer,  og  børnene 
gik  meget  op  i  det  og  elskede  at 
fortælle  om  de  templer,  de  selv  eller 
deres  familie  havde  besøgt.  Det  blev 
derfor  meget  personligt  for  dem  alle. 
Vi  talte  meget  om  det  arbejde,  der 
bliver  udført  i  templerne  overalt  i 
verden,  og  hvad  vi  kan  gøre  for  at 
forberede  os,  indtil  vi  er  gamle  nok 
til  selv  at  komme  i  templet.  Vi  beslut- 
tede, da  året  begyndte,  at  vi  i  Roskil- 
des Primary  ville  bygge  vores  eget 
tempel,  ikke  i  mursten  eller  guld, 
men  i  sukker,  og  at  vi  ville  tilstræbe, 
at  det  kom  til  at  ligne  det  tempel,  vi 
får  på  Priorvej,  om  det  er  lykkedes  vil 
vi  lade  andre  bedømme. 

Biskoppen  blev  inviteret  til  at 


komme  ind  og  lægge  grundstenen, 
og  derefter  fik  alle  børnene  på  skift 
lov  til  at  bygge  på  templet  hver 
søndag.  De  gik  op  i  det  med  liv  og 
sjæl,  det  var  meget  vigtigt  for  dem  at 
få  lov  til  at  bygge  på  templet,  så  de 
kunne  sige,  at  det  havde  de  været 
med  til  at  bygge.  Vi  havde  også 
besluttet,  at  templet  skulle  være 
færdigt,  så  det  kunne  blive  en  del  i 
Primarys  nadvermødeprogram. 
Vores  tempel  nåede  at  blive  færdigt 
med  lidt  overarbejde  fra  alles  side,  så 
det  stod  fint  og  flot  på  forhøjningen 
under  hele  nadvermødeprogram- 
met,  og  børnene  var  meget  stolte  af 
det. 

For  at  symbolisere  renheden  i 
templet  havde  vi  bedt  alle  børn  og 
voksne,  som  deltog  i  programmet, 


Det  danske  tempel  bygget  med 
mursten  af  sukker. 

om  at  have  hvide  bluser  og  skjorter 
på  denne  dag.  Det  var  en  meget 
åndelig  og  opbyggende  oplevelse. 
Vi  havde  et  rigtigt  dejligt  nadvermø- 
de,  hvor  børnene  sammen  med 
deres  lærere  havde  udført  et  kæmpe- 
arbejde og  bidrog  til  den  dejlige  ånd, 
der  var  til  stede.  Under  programmet 
blev  der  på  en  fremviser  vist  forskel- 
lige templer  med  særlig  betydning 
for  os  her  i  Danmark. 

Vi  talte  meget  om  templet  på 
Priorvej  i  løbet  af  året,  og  det  gik  op 
for  os,  at  det  var  meget  vigtigt  for  os, 
at  børnene  virkelig  kom  til  at  føle,  at 
det  er  deres  tempel,  og  at  de  har 
bidraget  til,  at  det  kunne  bygges,  så 
når  de  senere  selv  kom  derind  kun- 
ne tænke:  Det  har  jeg  været  med  til 
at  bygge.  Derfor  besluttede  vi  i 
præsidentskabet  i  samråd  med 
biskoppen,  at  vi  som  en  primaryakti- 
vitet ville  lave  et  indtjeningsprojekt  i 
form  af  at  bage  småkager,  pebernød- 
der, flette  julestjerner  og  pynte  glas 
til  at  komme  småkagerne  og  peber- 
nødderne i  og  så  sælge  det  til  war- 
dets  juletræsfest  i  december.  Det 
blev  en  meget  stor  succes,  og  børne- 
ne gik  utroligt  meget  op  i,  at  de 
penge,  der  kom  ind  for  småkager 
osv.,  skulle  bruges  til  templet  på 
Priorvej. 


Alle  primarybørnene  fra  Roskilde  Ward  med  templet  i  København. 


Den  sidste  søndag  i  året  inviterede 
vi  så  igen  biskoppen  ind  i  Primary, 
hvor  vi  overrakte  ham  en  tiendeku- 
vert med  de  penge,  der  var  tjent,  og 
et  brev  fra  børnene,  som  blev  læst 
op  for  biskoppen.  Børnene  havde 
selv  været  med  til  at  tælle  pengene, 
udfolde  tiendesedlen  og  lægge  dem  i 
kuverten.  Det  var  en  meget  speciel 
stund,  hvor  vi  kunne  mærke  børne- 
nes ærbødighed  og  glæde  ved  at  yde 
noget  til  templet  i  Danmark  og 
deres  stolthed  over  selv  at  kunne 
give  disse  penge  til  biskoppen,  så 
han  kunne  give  dem  videre  til  temp- 
let. De  havde  stjerner  i  øjnene  og  en 
helt  speciel  glød  i  deres  ansigter. 
Det  var  utroligt  dejligt  at  kunne  få 
lov  til  at  være  med  til  at  opleve  dette. 
Der  findes  ikke  noget  bedre  sted  at 
være  end  sammen  med  børnene  i 
Primary  ■ 

Anne  Gottschalk,  Roskilde  Ward 


Kaldet  til  at  være 
fuldtidsmissionær 


»J 


eg  sender  bud  efter  mange 
fiskere,  siger  Herren;  de  skal 
fange  dem.  Derefter  sender  jeg  bud 
efter  jægere;  de  skal  jage  dem  på 
hvert  bjerg  og  hver  høj  og  i  klippe- 
spalterne« (Jer  16:16)  »Og  dette 
evangelium  om  Riget  skal  prædikes 
i  hele  verden  som  vidnesbyrd  for  alle 
folkeslag«  (Matt  24:14). 

Der  er  mange  skriftsteder,  der 
fortæller  om  den  store  missionsind- 
sats,  som  skal  ske  i  de  sidste  dage. 
Andre  skriftsteder  viser,  hvordan 
Herren  vil  kalde  på  de  arbejdere, 
som  er  udset  til  at  udføre  dette 
vigtige  arbejde.  Vi  i  Søborg  Ward  har 
som  i  resten  af  staven  oplevet  at  se 
rigtig  mange  unge  tage  imod  kaldel- 
sen til  at  udføre  en  fuldtidsmission, 

hvilket  medfører  en  meget  speciel 
ånd  af  taknemmelighed  og  villighed 
i  wardet. 

Hvis  jeg  skal  pege  på  noget,  som 
går  igen  blandt  alle  de  unge  såvel 
som  ældre,  der  vælger  at  tage  på 
mission,  er  det  en  følelse  af,  at  Gud 
specifikt  har  kaldet  dem  til  det.  De 
har  en  følelse  af,  at  Gud  netop  øn- 
sker, at  de  skal  tjene  på  en  fuldtids- 
mission.  Det  er  en  følelse,  som  jeg 
kun  kan  støtte  de  unge  i,  blandt 
andet  fordi  den  minder  mig  om 
dengang,  jeg  selv  fandt  ud  af,  at 
Herren  ønskede  at  jeg  skulle  tage 
på  mission. 

Min  storebror  tjente  som  missio- 
nær i  Manchester  og  havde  været  på 
mission  i  et  stykke  tid.  Jeg  husker 
tydeligt  den  ånd,  som  var  i  de  breve, 
han  sendte  hjem.  Det  var  altid  en 
glæde  at  læse  og  følge  med  i,  hvor- 
dan det  gik  med  missioneringen  i 
England.  Dengang  som  i  dag  var  der 
rigtig  mange  danskere  i  de  engelske 
missioner.  På  det  tidspunkt  havde 
jeg  selv  en  ide  om,  at  jeg  en  dag 
skulle  være  missionær,  det  var  meget 
naturligt  for  mig,  at  det  en  dag  blev 
min  tur.  Men  så  en  dag  sendte  min 
storebror  mig  et  brev,  som  forandre- 
de det  hele.  Jeg  gik  fra  at  have  tan- 
ken om  at  skulle  tjene  på  en  fuldtids- 
mission  til  at  vide,  at  det  var  noget, 
som  Herren  kaldte  mig  til.  Jeg  kan 
huske  dette  brev  tydeligt;  i  det  lå  et 
musikbånd,  som  nogle  fuldtidsmissi- 
onærer  havde  indspillet  i  England. 
Musikbåndet  var  ikke  af  en  særlig 
god  kvalitet,  men  for  mig  indeholdt 


det  en  helt  speciel  ånd.  Da  jeg  for 
første  gang  hørte  dette,  kunne  jeg 
mærke  Helligånden  så  stærkt,  at  jeg 
efter  et  lille  stykke  tid  slukkede  for 
det.  Jeg  ønskede  ikke  at  høre  det 
mere,  fordi  det  var  for  overvælden- 
de. Efter  denne  oplevelse  tænkte 
jeg,  at  hvis  jeg  lod  båndet  sidde  i 
båndoptageren,  ville  der  nok  være 
nogle,  som  ville  bruge  båndoptage- 
ren og  fjerne  båndet.  Da  jeg  kommer 
fra  en  stor  familie,  så  var  der  en 
rimelig  stor  sandsynlighed  for  dette. 
Der  gik  en  uge,  og  ingen  havde 
brugt  båndoptageren,  jeg  tjekkede 
med  jævne  mellemrum,  og  så  efter 
ca.  en  uge  følte  jeg  mig  klar  til  at 
høre  båndet  igen.  Jeg  satte  mig  til 
rette  i  en  stol  og  tændte  for  båndop- 
tageren, og  Helligånden  kom  så 
stærkt  til  mig  med  en  glæde  og  en 
fred  så  stor,  at  den  ikke  var  til  at 
beskrive.  Det  blev  fortalt  mig  så 
tydeligt,  at  Herrens  vilje  var,  at  jeg 
skulle  tjene  som  fuldtidsmissionær. 
Lidt  efter  at  båndet  var  færdigt,  kan 
jeg  huske,  at  jeg  gik  ind  til  min  mor 
og  fortalte  hende,  at  jeg  lige  på 
stedet  var  klar  til  at  pakke  mine  ting 
og  tage  på  mission. 

Når  jeg  i  dag  sidder  som  biskop  og 
taler  med  de  unge  mennesker,  som 
er  ved  at  sende  deres  papirer  ind, 
kan  jeg  høre  på  dem,  at  de  på  sam- 
me måde  som  jeg,  ved,  at  det  er 
Gud,  som  har  kaldet  dem  til  at  tjene 
som  fuldtidsmissionærer.  Jeg  kan 
mærke,  at  de  er  specielle  ånder,  som 
har  et  stærkt  ønske  om  at  gøre  det 
rette  for  Herren. 


Den  støtte,  som  de  unge  giver 
hinanden  i  forbindelse  med  kaldel- 
sen som  fuldtidsmissionær,  bevidner 
ligeledes,  at  de  er  særlige  ånder,  som 
er  gemt  til  denne  tid. 

De  glæder  sig  sammen  og  knytter 
bånd,  som  altid  vil  binde  dem  sam- 
men. De  er  nogle  fantastiske  unge 
mennesker! 

Det  er  en  meget  spændende  tid, 
vi  lever  i,  og  jeg  håber,  at  alle  de 
unge  i  Kirken  vil  holde  sig  værdige  til 
at  få  den  fantastiske  oplevelse,  som 
det  er,  at  mærke  Guds  Ånd,  når  den 
kalder  én  til  en  specifik  opgave. 

Tak  til  alle  de  unge  såvel  som 
ældre,  som  er  på  mission  eller  forbe- 
reder sig  til  det.  Tak  for  det  store 
eksempel,  som  I  er. 

Følgende  er  på  mission  fra  Søborg 
Ward: 

Nicolai  Als,  Grækenland  mission; 
Daniel  Anderson,  Manchester  missi- 
on; Anna  Brock,  Bilbao  mission; 
Niels  Corfitzen,  Manchester  mission; 
Christian  Engbjerg,  Leipzig  mission; 
Emil  Jacobsen,  London  mission; 
Ole  og  Ulla  Madsen,  Nykøbing  Gren; 
Verner  og  Eika  Olsen,  Templet  i 
Stockholm;  Andrew  Stenholm  Paul- 
sen, Manchester  mission;  Christina 
Østergaard,  Los  Angeles  mission; 
Maria  Østergaard,  Salt  Lake  City 
Tempel  Square;  Christopher  Victor 
har  modtaget  sin  kaldelse  og  skal  til 
Dublin  missionen.  Endvidere  er 
Celeste  Hatting  og  Jens  Hentzen  ved 
at  forberede  sig  til  at  tage  af  sted.  ■ 

Biskop  Jesper  Paulsen,  Søborg  Ward 


